section_heading: Klupska karijera
paragraph_text: Na početku nogometne karijere, Gentile je igrao za niželigaše Aronu i Varese prije nego što je 1973. godine postao igrač Juventusa koji mu je obilježio najveći dio karijere. Tijekom jedanaest godina u klubu, osvojio je šest nacionalnih naslova te dva europska trofeja (Kup UEFA i Kup pobjednika kupova) dok je 1983. igrao finale Lige prvaka protiv njemačkog HSV-a.